Petra Pérez Marzo

**Petra Pérez Marzo** (Errioxa, 1952ko maiatzaren 30a) espainiar arte garaikideko galerista eta unibertsitateko irakaslea da. 2014an, MAV, Mujeres en las Artes Visuales saria eman zioten, galerista onena izateagatik, emakume artisten sustapenean eta laguntzan egindako lanagatik. 1984tik Bilboko *Vanguardia Galeriaren* jabe eta sortzailea da. Zortzi urtez Euskadiko Arte Galerien Elkarteko buru izan da.

## Bizitza 
### Formazioa 
Petra Pérez Marzo Arte Aplikatuetan diplomatua da (Interiorismo espezialitatea Bilboko IADen) eta Euskal Herriko Unibertsitateko Arte Ederren Fakultatean lizentziatu zen 1985ean, EHUn Arte Garaikideko bi urtez doktoratu ondoren. Gainera, artea tasatzeko eta baloratzeko espezializazio-ikastaro bat egin zuen Valentziako Unibertsitate Politeknikoan (INECO). Aurretik, merkataritza-ikasketak egin zituen Merkataritzako Peritu tituluarekin 1971n, eta Enpresa ikasketak hasi zituen EHUren mendeko HMEAn. 

### Lan ibibidea 
Lau urte eman ditu Inducosako (Getxo, Bizkaia) arkitektura departamentuan lanean. Martínez Añón arkitektoaren albokoa izan da.

1984an sortutako *Vanguardia Galeriaren* zuzendaria da, eta haren jabea eta sortzailea da. Zortzi urtez Euskadiko Arte Galerien Elkarteko presidentea izan da, eta hiru urtez Espainiako Arte Galerien Elkarteen Batasuneko diruzaina. Bere hitzetan: "*Kontua ez da  artea jendearengana hurbiltzea jendeak arteari bezala*".

## Nazioarteko azoketan parte hartzea 
1886az geroztik, Madrilgo ARCO Arte Garaikidearen Azokan parte hartzen zuen, baita nazioarteko beste azoka batzuetan ere, hala nola LOOP Barcelona, ART Cologne, Alemaniako Berlingo Art Forum, Belgikako Art Bruxels eta abar. Programa espezifikoak sortzen zituen tokiko artistak sustatzeko, globaltasunarekin eta kanpokoarekin elkarrizketan. Hainbat erakusketa ere komisariatu ditu, besteak beste, Asunción Goikoetxea artistaren Bakarkako Erakusketarena Nafarroako Museoan, Iruñean, bere galeriako erakusketa tematikoez gain. Ondorengo elkarrizketetan, adierazpen oso argigarriak ematen ditu, adibidez, *"Badirudi gure erakundeek ahaztu egiten dutela, krisia izan ala ez, azkenean, geratzen den gauza bakarra ondarea dela, eta ondarea erosketak direla. Eta eskuratze horiekin eta inteligentziarekin erakusketak planteatu daitezke"*.

## Ordezkatzen dituen artistak eta galeriaren lerroa 
Bere *Vanguardia Galeriaren* ildoa Bilbon Espainiako arte garaikidea aurkeztu eta sustatzeagatik nabarmentzen da, Joan Fontcuberta eta José Manuel Ballester bezalako artistekin, eta batez ere euskal artisten lana. Galeria hau Bilboko Guggenheim Museoaren aurrean dago eta tokiko arte-munduko erreferentea da, eta arte garaikidearen sarearen parte da. Bere programazio  anitzak hiriko kultur eskaintza aberasten laguntzen du. Beste adierazpen  bat" *Museoak gure esku jarri izana elkarrekin egiteko eta bere argitalpenetatik informatzeko aukera ezin dugu alferrik galdu"*.

Teknologia berriak presente daude programazioan, eta jarduera osagarriak egiten dira, artisten parte-hartzearekin teknologia horiek gehiago zabaltzeko eta ulertzeko. Argazkigintzari buruzko iritziak ematen ditu:  "*Niretzat, kasu guztietan garrantzitsuena da argazkia euskarri plastiko bat dela, haientzat, lanerako tresna bat. Argazki-paperaren eta pelikularen aukerak ikertzea aukeratzen dute, edo ordenagailuaren eta inprimagailu berrien bidez tratatzea. Euskarri plastikoak aztertzeko kezka handia duten artistak dira, eta argazkigintzak gainerako adierazpen artistikoekiko duen garrantzia erakusten dute"*.

2014an Mujeres en las Artes Visualesek galerista onenaren  saria eman zion, emakume artistak sustatzen eta laguntzen egindako lanagatik, besteak beste, MAVko bazkide diren Esther Ferrer, Marisa González, Cristina Lucas eta Txaro Arrazolaz gain, Elena Asins, Mabi Revuelta, Begoña Usaola, Pilar Soberón, Rut Olabarri, Asun Goicoechea eta Isabel Garay. Alfonso batalla, José Manuel Ballester, Josué Pena, Javier Pérez, Iván Marino, Txuspo Poyo, Fernando Sinaga, Carlos León, Joan Fontcuberta, Pedro Croft eta abarrekin lan egiteaz gain.

## Irakaskuntza 
Diseinu Grafikoko eta Dekorazioko eskolak eman ditu Lanbide Berrien Euskal Zentroan. Kanpo-irakaslea da Euskal Herriko Unibertsitateko "CYXAC" arte garaikidearen kontserbazio, ikerketa eta kudeaketa masterreko kanpoko irakaslea da.

## Sariak eta aintzatespenak 
* 2014an, MAV, Mujeres en las Artes Visuales saria, galerista onena izateagatik, emakume artisten sustapenean eta laguntzan egindako lanagatik. 

## Erreferentziak 
## Kanpo estekak